b'\n_START_ARTICLE_\nEtel\xc3\xa4-Intia\n_START_PARAGRAPH_\nEtel\xc3\xa4-Intia on Intian kielellinen ja kulttuurinen alue, johon kuuluu Intian viisi etel\xc3\xa4isint\xc3\xa4 osavaltiota, Karnataka, Kerala, Tamil Nadu, Andhra Pradesh ja Pondicherry. Alueen asukkaita sanotaan etel\xc3\xa4intialaisiksi.\n_START_SECTION_\nV\xc3\xa4est\xc3\xb6\n_START_PARAGRAPH_\nEtel\xc3\xa4-Intia on dravidakieli\xc3\xa4 puhuvien kansojen kanta-aluetta; kieli\xc3\xa4 puhutaan muuallakin, ja Etel\xc3\xa4-Intiassa on muitakin kansoja. Alueen virallisia kieli\xc3\xa4 ovat kannada Karnatakassa, malajalam Keralassa ja Pondicherryss\xc3\xa4, tamil Tamil Nadussa, telugu Andra Pradeshissa sek\xc3\xa4 urdu, englanti ja ranska.\n_START_SECTION_\nMaantiede\n_START_PARAGRAPH_\nAlueeseen kuuluu kaksi vuoristoa L\xc3\xa4nsi-Ghatit ja It\xc3\xa4-Ghatit sek\xc3\xa4 niiden v\xc3\xa4linen Deccanin yl\xc3\xa4nk\xc3\xb6. Suuret joet laskevat Bengalinlahteen: Godavari, Mahanadi, Krishna, ja Kaveri. L\xc3\xa4nsi-Ghateilla on useita pienempi\xc3\xa4 jokia, joita k\xc3\xa4ytet\xc3\xa4\xc3\xa4n vesivoiman tuotantoon.\n_START_SECTION_\nHistoria\n_START_PARAGRAPH_\nChola-dynastia oli tamilidynastia, joka hallitsi Etel\xc3\xa4-Intiaa 1200-luvulle saakka. Valtakunta sai alkunsa Kaveri-joen hedelm\xc3\xa4llisest\xc3\xa4 laaksosta._NEWLINE_Vijayanagara oli mahtava etel\xc3\xa4intialainen valtakunta, joka hallitsi Deccanin yl\xc3\xa4nk\xc3\xb6\xc3\xa4 ymp\xc3\xa4rist\xc3\xb6ineen yli kahdensadan vuoden ajan, noin 1336\xe2\x80\x931565. Vijayanagaran valtakaudella hindulaisuus nousi keskeiseksi Etel\xc3\xa4-Intian eri heimoja ja kansoja yhdist\xc3\xa4v\xc3\xa4ksi tekij\xc3\xa4ksi.'